钦定古今图书集成/历象汇编/岁功典/第027卷 > 元夕赐午门观灯四首 前人
## 钦定古今图书集成/历象汇编/岁功典/第027卷 > 元夕赐午门观灯四首 前人

鳌山高耸架层空，万烛烧春瑞气融。星动银河浮菡
萏，天垂琼岛绽芙蓉。行行彩队穿华月，曲曲鸾笙度
好风。自是太平多乐事，君王要与万方同。

凤辇初临鼓吹喧千官环侍紫宸边九门灯火云霄
上午夜山河锦绣前春散炉烟浮树暖。月移宝仗映
花妍从臣忝预传柑宴既醉犹歌《湛露篇》。

天上红云湿翠旗，楼前灯影动罘罳。御筵花煖歌声
近，紫禁风清玉漏迟。中使传宣还赐果，词臣献赋更
陈诗。华夷尽道承恩泽，“千载昌期际此时。”

天仗森森列宝台，教坊初进鼓如雷。金莲夜放轻寒
散，绛蜡春融瑞气回。仙乐谩调双玉管，紫宸频上万
年杯。传柑岁岁承恩渥，感遇深惭负不才。